Dorp 'kragteloos' | Netwerk24
Betroubare dienslewering is lankal iets van die verlede, en dit help seker nie eens meer om jou mening daaroor te lug nie.
Aan die begin van April sukkel inwoners van Kroonstad om krag te koop. So voor die langnaweek, wanneer almal kuiermense kry, besluit die diensverskaffer se koopkragstelsel om op te pak. Kroonstadters word met hul broek op hul knieë gevang en moet planne maak.
Dit is bykans net soos die krisis wat ons einde 2019 beleef het toe die nuwe kragmeterstelsel ingestel is en ons in lang rye moes staan, tot laatnag, om krag te koop.
Dit laat 'n mens weer met baie vrae, soos: Hoekom kan daar nie dadelik ingetree word wanneer daar 'n krisis ontstaan nie?
Die bekwaamheid van mense wat dienste moet lewer, laat veel te wense oor, en onskuldige inwoners moet altyd die spit afbyt.